Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19. i 64/20.) i sukladno uvjetima projekta „Učimo zajedno 5“ koji se financira iz sredstava Europskog socijalnog fonda, ravnateljica Osnovne škola Josipa Kozarca Semeljci raspisuje

**N A T J E Č A J**

**za zapošljavanje**

**- pomoćnik u nastavi**

**- 1 izvršitelj na određeno, ne puno radno vrijeme 25 sati tjedno**

Na natječaj se mogu javiti muške i ženske osobe u skladu sa Zakonom o ravnopravnosti spolova (NN 82/08. i 69/17.).

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

**CILJ PROJEKTA:**

Projektom je predviđen odabir, edukacija i zapošljavanje osobe na poslovima pomoćnika u nastavi za učenika s teškoćama u razvoju radi postizanja boljih obrazovnih postignuća, uspješnije socijalizacije i emocionalnog funkcioniranja učenika.

Radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi ("Narodne Novine“ br. 87/08., 86/09., 92/10., 105/10., 90/11., 16/12., 86/12., 126/12., 94/13., 139/14.-RUSRH, 152/14., 7/17.,68/18., 98/19 i 64/20.).

**OPIS POSLOVA**

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.

Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

**DODATNA ZNANJA I VJEŠTINE**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**Poželjno** iskustvo u neposrednom radu s djecom s teškoćama u razvoju; iskustvo u volontiranju.

**PRIJAVA NA NATJEČAJ**

Uz prijavu na natječaj kandidati trebaju priložiti:

1. životopis (vlastoručno potpisan, s navedenim podacima o volontiranju – naziv institucije / udruge / tvrtke gdje je ostvareno volontiranje, iskustvu u radu s djecom i znanju stranog jezika)
2. dokaz o hrvatskom državljanstvu (preslika važeće osobne iskaznice ili preslika domovnice)
3. završeno najmanje četverogodišnje srednjoškolsko obrazovanje sukladno članku 8. stavak 1. Pravilnika o pomoćnicima u nastavi i stručnim komunikacijskim posrednicima „102/18.,59/19. i 22/20.)
4. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi (preslika, ne starija od 6 mjeseci)
5. uvjerenje o prebivalištu(ne starije od 6 mjeseci)
6. ukoliko kandidat ima dokaz o osposobljenosti za poslove pomoćnika

U prijavi obavezno navesti adresu stanovanja, kontakt broj mobitela i elektronsku poštu (e-mail).

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka.
Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu  (NN 78/93., 29/94., 162/98., 16/07., 75/09., 120/16.).

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19 i 84/21), članku 48. Zakona o civilnim stradalnicima iz Domovinskog rata (NN br. 84/21), članku 48. f. Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.) te članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19 i 84/21) uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19 i 84/21), dostupne su na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN br. 84/21) uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju propisane člankom 49. stavak 1. Zakona o civilnim stradalnicima iz Domovinskog rata (NN br. 84/21), dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja pristupa procjeni, odnosno vrednovanju, prema odredbama Pravilnika o vrednovanju kandidata za zapošljavanje koji je dostupan na poveznici

[http://os-jkozarca-semeljci.skole.hr/upload/os-jkozarca-semeljci/images/static3/1957/attachment/Pravilnik\_o\_nacinu\_i\_postupku\_zaposljavanja\_(1).pdf](http://os-jkozarca-semeljci.skole.hr/upload/os-jkozarca-semeljci/images/static3/1957/attachment/Pravilnik_o_nacinu_i_postupku_zaposljavanja_%281%29.pdf)

Obavijest o datumu i vremenu procjene, odnosno vrednovanju kandidata, bit će objavljena  na web stranici Osnovne škole Josipa Kozarca Semeljci

<http://os-jkozarca-semeljci.skole.hr/natje_aji>

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od17. travnja 2016. godine te Zakonom o provedbi Opće uredbe o zaštiti podataka („N.N.“ broj: 42/18).

**ROK PRIJAVE:** 8 dana od dana objavljivanja na oglasnim pločama i mrežnim stranicama Hrvatskog zavoda za zapošljavanje i Osnovne škole Josipa Kozarca Semeljci.

Natječaj će se objaviti dana 14.04.2022. i traje do 22.04.2022. godine.

Prijave s potrebnom dokumentacijom treba dostaviti osobno ili poslati poštom na adresu:

Osnovna škola Josipa Kozarca Semeljci, Školska 21, Semeljci, s naznakom:

„Za natječaj – pomoćnik u nastavi“

Osoba koja nije podnijela pravodobnu ili potpunu prijavu ili ne ispunjava formalne uvjete natječaja ne smatra se kandidatom u postupku natječaja. Škola ne obavještava ovu osobu o razlozima zašto se ne smatra kandidatom natječaja.

**REZULTATI NATJEČAJA:** Na web stranici Škole u roku 15 dana od dana donošenja odluke o izboru kandidata.

KLASA: 112-01/22-03/01

URBROJ: 2121-22-01-22-15

Semeljci, 13. travnja 2022. godine

 Ravnateljica: Ružica Primorac, prof.